
De BORCHGRAUINNE vaN Verar behoort tot den late- 
ren tijd der Middelnederlandsche ridderpotzie, blijkens de 
laatste verzen, waarin de ongenoemde dichter verhaalt het 
in het begin der 14de eeuw vervaardigd te hebben. 

Het eenige bekende HS. er van, waarvan hier de 
zuiver diplomatische, op nieuw geeollationneerde text wordt 
uitgegeven, beslaat van fb, 158. ro. kol. 1. tot fo. 164. r°. 
kol. 1. (n°. 162) van het Groote Hulthemsche Handschrift 
(n°, 192 van de verzameling, nagelaten door Mr. KarEL 
Van HerrtueM), berustende op de Bourgondische Bibliotheek 
te Brussel (vgl. het Vaderlandsch Museum van Prof. C. P. 
Segrure, 1860, Dl. II. bl. 139—164). Het werd voor de 
eerste maal gedrukt in de Oudvlaemsche Gedichten van Jhr. 
Mr. Pu. BromMmaerT, 1838, DI. I. bl. 67—72. 

Van een 450 verzen groot fragment van een tweede 
bewerking wordt melding gemaakt in het Belgisch Museum 
van J. F. WirLexs, 1838, DI. IL. bl. 57. vlge. door J. J. Laxsin, 
Stadsarchivaris te Yperen, die verhaalt „het onlangs, onder 
de archieven van een liefdadig gesticht, op een geheel 
en een geschonden half vel parkement ontdekt te hebben, 
groot in -80, welke beiden dienden voor seheurbladen aen 
eenen bundel rekeningen van de jaren 1521 tot en met 
1582.” Waar het zich tegenwoordig bevindt, is: onbekend. 

Een derde bewerking in het Middelnederlandsch vindt 
men in Der Minnen Loep van Dire Potter, Boek IL. vs. 430-608, 
uitgegeven door P. Lrexprrtz Wan. in de werken, uitge- 
geven door de Vereeniging ter bevordering der Oude Neder- 


landsche Letterkunde (vgl. Inleiding, bl. XXVIII—XXXI 
en Prof. W.J. A. JonckBLoet's Geschiedenis der Midden- 
nederlandsche Dichtkunst, Dl. III. bl. 862). 

Het oudste gedicht, waarin deze stof behandeld wordt, 
„misschien de bron der Middelnederlandseche bewerkingen, 
is in het Oudfransch geschreven, heeft tot opschrift: „Ci 
commence de la Chastelaine de Vergi, qui mori por laialment 
amer son ami,” en is gedrukt door Méon in zijn Fabliaux 
et Contes des Poëtes Francais des Xle au XVe siècles, 1808 
Tome JV. pp. 296. sqq. 

Eindelijk bestaan er twee volksboeken, waaraan deze 
sproke den inhoud leverde. De titel van het eene luid. 
aldus: „Een schoone historie vander Borchgrauinne van 
Vergi In Bourgoendien, die in ouerspel leefde met eenen 
Ridder, daer groote moort af quam, met veel schoone Re- 
f:reynen, van Sinnen, ende amoureusheyt…” Op de laatste 
bl. staat: „Gheprint Tantwerpen op die Camerpoort brugghe 
in den Schilt van Artoys, bij die weduwe van Jacob van 
Liesueldt”’ Het is dus omstreeks 1550 uitgekomen, daar 
Marie Anecxt, de weduwe van Jacob van Liesueldt, van 
1546 tot 1564 als drukker te Antwerpen bekend was. 

De titel van het andere, waarvan het waarschijnlijk 
eenige exemplaar zich thans bevindt op de Koninklijke 
Bibliotheek te ’s Hage, is bijna geheel gelijk aan die van 
het eerste. Maar het is „t’ Amsterdam Ghedruckt bij Otto 
Barentsz. Smient, Boeckdrukker en Boeck verkooper, woonende 
op de Regeliers-Bredestraet, tusschen bey de Poorten, in de 
Nieuwe Druckery, ANNo 1648.” 


Ten slotte betuig ik bij dezen openlijk mijn, harte- 
lijken dank aan allen, die mij bij het samenstellen van 
deze uitgave hun welwillende bulp hebben verstrekt. 


Leideu, December 1672. i Ss MULLER Hen. 

Gherechte minnare, waer ghi siit, 
But op v hoede in alder tit, 

Ende heelt, dat v te helene steet ; 
Maect van uwen lieue niet v lect, 
Het soude v namaels deren sere, 
Ende het ware groet onnere. 

Hout v wort bi v allene, 

Ende siit in v herte rene, 

Ende en laet v herte niet verstaen; 
Ende het ware sere mesdaen, 

Ochte ghi gheswighen niet en cont, 
Ende ghehouden uwen mont. 

Hoe saelt cen ander dan ghehelen, 
Hoe nauwe ghiit hem wilt beuelen? 
Maer hoedt altoes v waerde 

Jeghen ghebaerde ende onghebaerde; 
Want men vint vele lieden, 

Die hem altoes ghereet bieden 

Te dienste hem allen, diese kinnen, 
Om datse van hem willen winnen 
Haer heimelecheit, ende weten al, 
Ende segshen dat nemmermeer en sal 
Mensche van haren monde weten. 
Des si saen hebben vergheten, 

Want siit haesteliie vte bringhen. 
Huedt v altoes van dien dinghen, 
Die heimelike minne dracht 

Jn v herte, die v wel behaeccht; 
Heeltse vrienden ende vianden, 
Sone wordi niet te scanden. 

Want alst jement vremders wect, 
Soe es hire met soe ghemeet, 
Dat hit vertelt te .vii. staden. 
Dus bliuet die minne verraden, 

35 Ende moet met rouwen scheeden, 
Ende maect ghevriende in veeden; 
Daer die aue comt mesval, 

Als ie v vertellen sal, 
Dat in Borgoenien ghesciede. 

40 Daer toe saghent vele liede, 
Vander borchgrauinnen van Vergi, 
Die sere minde enen ridder vri, 
Die alte vrome was ende coene, 
Ende houesch in al sinen doene, 

45 Tallen spele in sinen tiden, 

Ende ouerdadech in dat striden. 
v Soe dat die hertoghe der bi 
Sere vercoes den riddere vri, 
ro. k. 2. Ende nam desen here met heme. 

50 Soe datten minde,als ie verneme, 

De borchgravinne alte sere, 

Die ie noemde heden erc; 

Van Vergi was haer name. 

Die vrouwe was scoene ende bequame, 

55 Ende gheloofde in allen sinne 
Den ridder vriendeliie haer minne 
Van al dien dat sì vermochte 
Verpleghen, ende hi an haer sochte. 
Maer soe heimeliie si minden, 

60 Datse gheen mensche en kinden, 

il Ja dienf stiit verstaen lieten ; 

id Want si ontsaghen dat mesnieten, 
Ende hadden vereoren om dat 
Ene scoene heimelike stat 

65 In enen boegaert, daer hi plach 

Dic te gane inden dach, 

Alse ofte si hem vermeien gingen. 
Niemen en wiste van dien dinghen, 
Dan sì onder hem ii. beiden ; 

Soe sere hoedense hem van scalcheiden. 
De boegaert dien ie vermane 

Daer di ridder in plach te gane, 
Stont ane die camer der borehgrauinnen:; 
Ende al die ridderquam daer binnen, 
Soe sach sine wel altoes, 

Want sine minde scader locs, 

Ende hi hare alsoe weder ; 

Je wane ghi noit no seder 

Ende saeght sele ghelieue twee. 

God die moet hem gheuen wee, 

Die selke minne sceeden doet. 

De vrouwe (ende]die ridder goet 
Sere met goeder herten minde 

Boven allen man, diese kinde. 
Wanneer sì vore haer veinster lach, 


. Waest auont ofte inden dach, 


Ende si dan inden boegaerf 

Des ridders gheware waert, 

Ende si was in hare camere allene, 
Ontede sì een doerken clene, 

Daer si allene gine voer stacn, 
Ende dede een hondeken vte gaen, 


Te 7) 
[Dat heimeliie ende clene was, : 


Spelen in dat scoene gras. 

Dat hondeken den ridder minde, 
Want herde wel hetten,kinde. 

Ende alsfder den ridder sach. thondekiin, 
Sach hi wel, dat die vrouwe siin 
Allene in die camer ware; 

Dan soe ginc hi vort te hare, 

Ende in die camcre soe bleef hi 
Alden den nacht der vrouwen bi, 
Ende leefden met groten spele, 

Des si hadden herde vele. 

Want ie houde wel ouer dat, 

Dat beter feeste es tselker stat, 
Die men selden hebben mach, 

Dan die men heuet alden dach. 
Dus duerde harre tweer minnen, 
Datse niemen en conde gheginnen, 15 
Ene langhe wile tusschen hem tween: 
Entie ridder was allen een 

Joliis, behaghel ende vrome mede. 
Soe waer men ridderscap dede, 
Ouer al haddi den lof; 

Soe dat hi inf thertoghen hof 
Sere gheeert wert, wet vor waer, 
Vanden meisenieden daer. 

Ja sonderlinghe, die hertoghinne 
Die leide ane hem hare minne, 
Datse hem toende herde dicke. 
Maer siin sin, dat wanicke, 

Lach soe vaste teere ander stede, 
Dat hem en roechte, wat hi dede; 
Hine achte twint, dat verstaet, 
Datse hem toende goet ghelact. 


VSine wetende borchgrauinne 


Hadde al gader sine minne, 

Ende hi de hare alsoe weder 

Bouen hoghe ende bouen neder. 

Die hertoghinne hadden gherne ghenomen, 
Had sire toe moghen comen, 

Des riddek minne, op dat hi 
Niegherincx bestaet en si. 

Nv gheviel op enen dach, 

Dat die hertoghinne sach 

Den ridder in die sale gaen; 

Tot hem esse allene ghegaen, 

Ende seide : Her ridder, goet ende ere 
Moet v gheuen god ons here, 
Want ghi siit goet ende scoene, 
Ende mocht met eren draghen eroene 
Van uwer groter vromecheit 

Heeft men herde verre gheseit. 
Dies betaemt v wel dat, 

Dat ghi mint te selker stat, 

Daert v eerliie ende goet ware. — 
Die ridder antworde hare: 

Te waren, vrouwe, in hebbe niet 
Mi gheset daer toe jet, 

Jemen te gheuene mine minne. — 
Te waren, seide die hertoginne, 
Dese beide es te lance; 

Laet gaen v herte, gheuet haer ganc, 
Des biddie v op alle bede, 

Ende leghtse tere hogher stede, 
Daer v al doghet ende al ere 

Af come des biddic v gere. — 
Te waren, vrouwe, in weet waer bi 
Ghi dese redene segt tote mi. 

Jn ben graue, no coninc; 

Jn weet wanen mi dese dinc 
Comen mochte in eneghen weghe, 
Dat ie ene vriendinne gheereghe 
Soe edel ofte soe wel ghedane, 

Als ghi mi gheuet te verstane. — 
Die vrouwe seide: Laet dese tale; 
Hier toe seldi comen wale. 

Ende of ie v gaue mine minne, 
Beide met herten ende met sinne, 

Want ghiis mi wel dunet wert; 
Segget mi wes ghi beghert, 

Want ie ander v herde wel. — < 
Mi: dunct dat ghi maect v spel, 
Seide de ridder; vrouwe, wet dat, 
Dat ie hier ende telker stat 

Wil v vrient iin ende dienen mede, 
Ende altoes op houeschede, 

Ende alte male tuwer eren; 

Maer jeehen die ere miins heren, 
Die mi ere/ doet soe vele, 

Willie in erenste no in spel 
Nemmermeer verradere stin. 

Dat wet wel, lieue vrouwe miin, 
Ende ie sal bliuen in deser maniere— 
Doen antworde die vrouwe, sciere 
Onstekende van groter erheit, 

Om dat hi hare al dus ontseit; 

Si scide: Her quaet, wie bid v dies?— 
Niemen vrouwe, ie been ries, 

Dat ie die dine qualiie versta, 
Maer al sout mi deren nae, 

Je en dade niel, lieue vrouwe, 
Minen here gheen onghetrouwe— 
Hier met esse verbolghelike 
Ghegaen in haer camere rike. 

Die hertoghinne wel ghedaen 

Heuect haer siee ghemaect saen, 
Ende bleef ligghende alsoe 

Des fe nacht quam toe. 

Sauons gire slapen die vrouwe, 
Al hadde si int herte rouwe, 
Neuen den hertoghe haren mans; 
Te wenen si doen began. 

De hertoghe ter vrouwen scide : 

Wat bediedt dese droefheide, 

Die ghi maect al dus groet? 

Mi dunect des en es gheen noet. — 
De vrouwe seide: Je segt v, here, 
Mi deert vter maten sere, 

Dat gheen goet here en can 
Ghekinnen enen valschen man, 

Ende enen verradere voer enen goeden; 
Dat hire hem vore mochte hoeden, 
Ende hem moeten ter oren gaen…— 
De hertoghe seide: Jn can verstaen 
Niet wale, wat dit bediedt; 

Je wane mi des niet es ghesciet, 
Want verraders, sem miin ere, 

Hatie ende scuwe sere. 

Noch en verstaic niet wale, 

Werwert dat went v tale— 

De vrouwe seide: Je segt v dan, 

Hi hout hier met v enen man 

Ende éfen ridder, die {fome gi, IL 
Die anleide noch heden mi 

Van minnen, dat mi sere deert; 

Want het hadde mt onwert 

Van siinre talen, ende noch doet. 
Doen peinsdie in minen moet, 

Dat ict v, here, segghen soude, 
Want ict gherne saghe ende woude, 
Dat ghine van v liet gaen. 

Ghi hebdt hem ere te vele ghedaen ; 
Vandiis noch bat siin stade, 

Hi mochtu meer doen te quade— 
Die hertoghe scide: Vrouwe, laet bliuen, 
Je salne alte male verdriuen…— 

Die hertoghe, die dese claghe 

Hadde ghehoort, lach toten daghe; 

Gheslapen dat hi niet en can, 
Want hi minde den jonghen man, 
Ende sinen wiue gheloefdi mede, 
Als noch es der sotter sede. 

245 Ende doen hi was op ghestaen, 
Ontboet hi den ridder saen; 
Allene nam hine besiden, 
Ende sprac hem ane in corten tiden 
Tusschen hem tween heimelike : 

250 Twaren, seide die here rike, 
Hets scade, dat(dat)ghi soe vrome siit 
Ende soe scoene ende soe joliit, 
Ende ghi mede sit verrader, 
Trouweloes ende oeo quader. 

255 Want ghi hebdt vele ontrouwen 
Ghetoent an mi ende an mier vrouwen, 
Dat ghihaer gisteren an leit van minnen. 
Ghine wout oec niet bekinnen 
Dere, die ie v hebbe ghedaen, 

260 Doen ghi na min onnere wout staen. 
Dies verbiedie v miin lant 
Als minen gherechten viant, 
Ende dat ghi nemmermeer 
Jn minen lande doet ghekeer; 

265 Ie’ dade v hanghen als enen dief, 
Wien dat leet si ofte lief. — 
Doen die ridder hoorde de waert, 
Wert hi herde sere beswaert, 
Ende beefde met allen leden 

250 Van rouwen ende van serecheden. 
Hem ghedachte siere vriendinnen, 
Die hi nemmermeer en waende ghewinnen, 
Daer hi nv af scheden moet- 
Ende vort hem soe wee doet, 

275 Ende sere meert sinen rouwe, 

Datten siin here onghetrouwe . 

Met onrechte heet fverrader, 

Daer hi soe wel met waste gader, 
Ende seide: Here, wet dat wale, 
Dat v die waerheit alte male 

Nv niet en es gheseghet. — 

Die hertoghe seide: Wat dreghet ? 
Die ontscvut eu diedt v twint. 
Miin wiif en es niet soe kint, 
Datse soude die waerheit spare n 
Auders dan die redene waren. 
de ben wel seker, des besiet, 
Dat de dine (al)dus/ghesciet; 
Waut mi miin{niet en seide __‚ __ ,. 
Anders dan die waerheide. RE d 
Hoe mochti siin soe fray van sinne, 
Ghine droeghet int therte minne, 

Alsoe ghi sit, dat segt mi; 

Jn vernam noit verre no bi, 

Dat ghi jeweren minnet je; 

Ende men horet segghen nie. 

Maer wiidi mi nv ter stat 

Sweren ende ghelouen dat, 

bi trouwen ende'bi eeden, 

Dat ghi mi selt die waerhede 

Segghen, die ie v vraghen sal, 

Entie waerheit lien al; 

Je saels miì wel houden an v, 

Ende saels di wel verdraghen nv 

Der wanconst ende der talen. 

Die ic hier gheloue wale, 

Die mijn wiif voer waerheit seide.— 
Die ridder die grote droefheide 

Hadde, ende begherde sere 

Die vrienscap van sinen hero. 

Want hi node verloeseijn lant, 
Daer hi in soe dieren pant 

Laten soude, stin vriendinne, 

Van Vergi die borchgrauinne. 

Hier omme soe peinsde hi doe, 
Entie here sprac hem toe, 
Oftigeal doen siin begheren, > 

Hi wil hem in trouwen swereù: 
Die ridder die cleïn verstoet, 

Ochte wiste des hertoghen moet, 
Ochte waer omme hi vraghen wille, 
Ende gherne bleue in den lande stille, 
Ghelouet den hertoghe met eeden. 
Je wane hem noit soe leede (cv 
En ghesciede, als dat hit dede. 

Die hertoghe seide: Bi waerheide, 
Je hebbe langhe v vrient ghesiin; 
Daer omme en can} int therte miin 
Niet comen, dat ghi onghetrouwe 
Mi sout doen, al seit mijn vrouwe, 
Maer oec des wanhaghet mi, 

Dat seggic v wel waer bi, 

Om dat ghi v hout soe joliis ; 


_ Ghi moet emmer siin amis 

Van vrouwen of van joncfrouwen; 
Dies duchtic sere mijnre vrouwen, 
Dat mijn wijf es, dien ghi mint. 
Want selue dede “si mi bekint, 
Ende tusschen ons ii. te verstane, 
Dat ghi haer seluen spract ane. 
Segt mì, es sit gelue ofte wiet ei, 
Want ghi hebt ghesworen mi ; 
En doediis niet alte hant, 

Boe verbiedic v min lant 

Als verbannen ende verdreuen 

Sonder keren, want v leuen 
Doe ie v nemen, wet vor waer, 
Keerdi emmermeer van daer. — 
Die ridder, die dit heuet verstacn, 
350 Bleef in groten anxte bevaen, 
Ende en dorste swighen no spreken bloei; 
Want beide soe waest siin doot, 
Ochte te rvmene seiin lant, 
Ochte siin minne, die onbecant 
Was, te oppenbaren daer. 
Die saken waren hem te swaer; 
Noede worde hi verdreuen, 
Ende node woude hi te kinnen gheucn 
Siin vriendinne, wie sì ware. 
360 Dus stont hi in groten vare, 
Want hi wel weet al bloot, 
Wele hi doet, hets siin doot. 
Oee weet hi wel te voren, 
Liethiit, dat hi es versworen, 
365 Ende ouer valsch dlant rymen moct, 
Ende verliesen vriendinne ende goet, 
Maer goet ende lant haddi twaren 
Alte male laten varen, 
Haddi allene behouden moshen 
370 Siin vriendinne, diene in hoghen 
Ende in peise leuen dede. 
Fe. 160, r.k. }. Hi peinsde om die soetechede, 
Diese hem dicke hadde ghedaen, 
Alse hise in sinen armen hadde bevacn: 
Ay, moetiese al hier verraden, 
Soe verliesiese bi miere mesdaden ; 
Oppenbarie onse mesdact, 
Mi dunet, dat mi alsoe stact 
Alse den castelein van Coctsi, 
880 Die houeseh was ende vri, 

Ende sonder minne en was hi niet; 
Dus mag ic singhen wel siin liet, 
Dat hi sance met droefheiden, 
Doen hi van lieue moeste scheiden : 
385 Alsie peinse om die minne | 
Ende om die scoenheit, die sì janne 
Hetets55 ect wonder, dat le duerey . 
oan (die scoene creatuere;) 
vermanie ten beghinne 
890 Haer suete woort, die mi in kinne 
Hebben gheset fa—fauontuere; 
Hets wonder, ‘dat ie dan gheduere…—— 
Alse dus die ridder goet 
Jnden groten anxte stoet, 
895 Wat hi mochte ane gacn, 
Wenende herde meneghen traen. 
Alse dit merken began 
De hertaghe, die dit sach an, 
Ontfermdiig, walt hem te male 40 
400 Dochte, dat hi eiin sake wale 
Niet en der ontecken wel. 
Die hertoghe, die niet en was fel, 
Seide: Mi dunet in v ghelaet, 
Dat ghi mi hout ouer quaet 
405 Ende ouer valsch, dat ic soude 
V dinet ontecken alsoe houde; 
Mi dumet, ghi en betrout mi niet. 
Ay, en soudict helen niet ? 
Bi gode, here, dat kint wel; 
410 Eer ict ontecke jement el, 
Dat mi die liede seiden 
Aldus in heimeliicheiden, 
Je liete mi eer doghen ouer luut 
Deen na dander steken wt. 
415 Waendi, dat ie valsch soude riin® 

Neenic, al waert die suster miin; 
Dat ghi mi seit; nenic, bi gode, 

Je soudt vertrecken herde node. — 
Here, seiti, ghi segt waer, 

Maer tfertrecken es mi te swaer:; 
Want seidiit jement, die nv leuet, 
Die de werelt binnen heuct, 

Je sout besteruen sekerlike. — 

Doen antworde die hertoghe rike : 
Dat ghelouie v bi miere trouwen, 
Dat nemmermeer man ofte vrouwe 
Van minen weghe weten sal, 

Dat hout voer die waerheit al, 

Noch in ghelate noch in waert. — 
Die ridder stont sere vervaert, 

Ende weende vter maten sere : 

Hier op salict v segghen, here, 

Dat ghi vraghet, verstaet mi. 

Je minne uwer nichten van Vergi, 
Die ouer scoene borchgrauinne, 

Ende ie weet wel, dat haer mijn minne 
Herde ontfanckeliie weder es. — 

Die hertoghe seide: Berecht mi des, 
Leuet enech mensche, die weet, 
Hoet tusschen v beiden steet? — 

Die ridder antwerde ende seide : 
Dat wet, here, voer waerheide, 

Dat gheen mensche sonderlinghen 
En weet van onsen dinghen. — 

Die hertoghe seide : Hoe mocht siin dat? 
Hoe soudi comen tenegher stat 
Onderlinghe tenegher spraken ? — 
Here, na dien ghi onse saken 

Al dus vele wet, soe willic v 

Al de waerheit vertreeken nv. — 

Doen liet hi hem daer verstuen, 
Hoe een hondeken quam glegaen 
Jnt prieel hemelike, 

Ende hi dan wiste sckerlike, 

Dat tien tide bi hare 

Niemen in die camere en ware. 
Die hertoghe seide: Es dit wacr, 
Soe biddic v, leidt mi daer 

Tierst, als ghi daer gact, 

Te besiene, oft aldus staet. 

Je swere v bi der trouwen miin, 
Dat ic daer alsoe heimelee sal siin, 
Dats miin nichte niet weten en sal.— 
Here, seiti, dit louie al; 

Je ghetrouwe v alder doghet. — 

Dic here scide : Als ghi wel moghet— 


ee, ee 


Vort, kere, seggie v dan,) 


CVan mi en weet nemmermeer man. 


Here, op dat v vernoit nict, 
Tauont, als ghiit doncker siet, 

Dan sal ie gaen derwaert; 

Dan moghdi sien, op dat ghiit gaert, 
Ende mede gaen aldaer ter stede— 
Jaie, bi miere kerstenhede. — 

Si vieseerden daer ter stat 

Onder hem beiden dat, 

Waer dat si vergaderen souden, 
Alsi daer wert gaen wouden. 

Dus siinsi ghescheden beide 

Tote in der demsterheide. 

Den hertoghe verlangde sere daer nacr, 
Want hi wiste gherne voer wacr, 
Weder dat siin nichte si, often si. 
“auons quamen si, gheloues mi, 
Ter stat, daer ei hadden ghezeit, 

nde gingen en weeh ghereit 
Ten boegaerde onder hem beiden 
Met wel groten blitheiden— 

Doen siere beiden binnen waren, 
Quam thondekiin sonder sparen, 
Alsoe als ter te comen plach. 
Alse dat die hertoghe sach, 

Soe es hi en)wech ghegaen, 

Ende liet den ridder allene staen; 
Om dat hi niet en woude, 

Dat siin nichte weten soude. 

Dat hondekiin quam ten here, 
Ende toefdene herde sere ; 

Daer na quam die borchgrauinne, 
Diene ontfine met bliden sinne. 
Daer was ghehelst ende ghecust, 
Des hem beiden wel lust; 

Ende menech vriendeliie waert 
Sprac deen ten anderen waert. 
Die hertoghe sach altoe, 

Hoet daer mede was, ende hoe 

Si mallie anderen sere custen, 
Dies hem beiden wale luste, 

Die ridder seide: Miin vriendinne 
Sidi bouen alle, die ie kinne; 

Ghi sit miin troest ende jooie, 
Ghi soe huedt mi van vernoeie. — 
Wel lieue lief, seide die vrouwe, 
Ghi siit miin feeste sonder rouwe ; 
Want ie weet al sonder waen, 

Als ie v hebbe in minenaerm bevaen, 
Ghesont benic dan ende blide; 

Sone mochtic dan tien tide 

Niet gheerighen op ertrike 

Bliscap al die ghelike. — 

Die hertughe, diere mercte naer, 
Heuet verstaen wel voer waer, 
Dat was siin nichte ende niement el, 
Die den ridder ontfine soe wel. 
525 Dies liet hi neder vallen stille 
| Al gader sinen quaden wille, 
Ende hielt dat vore waerhede, 
Dat hem zijn wiif loghene sede, 
Ende valscheit dede verstaen ; 
530 Siin meswanen liet hi gaen. 
Entie ii. vriendeliie ghelieue 
Gingen liggen te haren grieue 
Op een bedde vriendelike, 
Ende loken die dore liselike, 
585 Daer die ridder in quam. 
Je weet wel, dat ele anderen nam 
Vriendeliie in die aerme siin, 
Want in hem beiden was minne fin. 
Haer feeste en doc/d, meet ver bve 
Séu Dien nacht waren si in hoghen, 
Ende en sliepen nemmer twint. 
Je weet wel, dat eer gheint 
Den nacht was, eert hem was lief. 
‚Anderen daden si gherief; 
5456 Si wouden wel, dat een jaer 
Den nacht hadde moghen dueren daer. 
Dat mach ele merken wel, 
Si hadden joeie ende spel, 
Tote den nacht leden was, 
50 Entie dach comen was. 
Doeu moesten die ghelieue scheeden, 
Die dien nacht onder hem beeden 
Fe. 16l, eo. Kl. Hadden ghehadt vrouden vele 
Met helsen, met cussen ende met spele, 
535 saet hoofschen woorden onder hem beiden, 

Diese vriendeliie tsamen seiden. 

Ten scedene lietense meneghen traeu 
Ende menech suchten vte gaen. 
Dus es de ridder wech ghegaen, 
Entie vrouwe die loec saen 

Een lettelkiin die dore naer, 

Maer si bleef staende daer 

Na hem siende tote dien, 

Dat sine nemmeer en mochte sien, 
Ende sane oee dit liedekiin: 

Altoes moeten miin oghen sien, 
Waer si miin lief vereeschen mogen; 
Want hi heeft al die herte miin, 
Des moeti hebben met die oghen…— 
Doen die hertoghe besloten sach 
Die dore, quam hi al dat hi mach. 
Ten ridder haesteliie ghegaen, 
Ende nammen om den hals gaen, 
Ende claghde, dat siin joliit 

Duerde alsoe corten tit, 

Jnde soe cort waren die nachte. 

Jn dit ghepeins, in dit ghedachte 
Was oee die vrouwe, daer hi af sciet, 
Dier hi al siin herte liet. 

Die hertoghe seide: Bi onsen here, 
Je minne v vter maten sere, 

Ende wil v van miere vrouwen 
Emmermeer vort ghetrouwen; 
Want ie v ghetrouwe vinde, 

Van dat ie niet en kinde. — 

Die ridder seide: God loene v, here, 
Je bidde v vter maten sere, 

Dat ghiit heelt voerwaert meer; 
Want quamer toe enech keer, 

Dat jement wiste ofte vte quame, 

Je weet wel, dat icker seker an name 
De doot sonder eneghe beide. — 
Die hertoghe antwerde ende seide : 
Siit seker, dat van minen weghen 
595 Eweliie sal siin ghesweghen 
Vore elken mensche, die leuet. — 
Die hertoghe orlot ghenomen heuet, 
Ende es van hem ghesceiden daer. 
Alst etentiit was daer naer, 
P.k.s 600 Entie ridder quam te houe, 
Daer hi was van groten loue 
Ende ghepriist herde sere, 
Die hertoghe dedem meerder ere, 
Dan hi hadde ghedaen te voren, 
605 Des hadde die hertoginne toren, 
Want si sere den ridder haet, | 
Om dat hise hadde versmaet, 
Ende maecte haer siee ende swaer, 
Ende stont op vander tafelen daer, 
610 Ende es in hacr camere ghegaen, 
Ende gine neder ligghen gaen 
Op haer beedde, of si siee ware. 
Si woude wel, dat te hare 
Die doot quame, daer si leghet; 
615 Doch heeft een knecht gheseghet 
Den hertoghe sonder beiden, 
Dat se bevaen ware met siecheiden, 
Ende op haer bedde laghe die hertaginne. 
Die hertoghe, die grote minne 
620 Droech te siere vrouwen waert, 
Wert te hant sere vervaert, 
Ende es haesteliie op ghestaen 
Ende in die camere ghegaen 
Ter vrouwen, ende vraghde hare, 
625 Wat node dat hrer ware. 

Die vrouwe, die haren toren wacli, 
Ende lettel goet den man ontsach, 
Seide aldus: Te waren, here, 

Mi deert vter maten sere, 

Dat ghi mi priist soe lettel goet, 
Ende soe lettel eren doet, 

Dat ghi den gonen houdt ouer vrient, 
Die an mi wel heuet verdient, 

Dat men hem name dliif, 

Hi es quader dan een keitiif. 
Donnere, die hi mi messcide, 

Ende die hi mi te voren leide, 
Was alsoe wel uwe als miin; 

Maer in maechs nict gewroken siin. 
Ghi hebten lieuer dan te voren; 
Om te meerderd minen toren, 

Soe doedi hem meerdekr ere. — 
Laet varen, vrouwe, seide die here; 
Wet wel, dat ie niet wesen en sal 
Verrader, want ie bouen al 

Van mier herten verraders hate, 
Ende bí mi niet dueren en late. 
Wat hulpt die sake, die ghi mi 
Seidt? Dat wetie wel, dat si 

Al loghen ende niet waerheide ; 
Sae wel wetie sijn heimeliicheide. 
Hine peinsde noit int herte niet 

Die valscheit, die ghi hem antiet. 
Het ware beter, dat mens sweghe— 
Die here stont op ende gine weghe, 
Entie vrouwe bleef verbolghen, 

Die hem node soude volghen. 

Maer eer hi emmermeer van hare 
Vereriicht stille oft oppenbare 
Solaes, hi sal haer weten doen, 

Dat hi weet van den baroen. 

Si peinsde wel, dat si sal 

Noch van hem weten al; 

Mocht sine in haren aerm ghecrighen, 
Hine souts haer niet swighen. 

Hier na peinsde die vrouwe sere, 
Ende piinder na in allen kere 

Hare ensien, om datse woude, 

Dat hi haer segghen soude. 

Te waren men heuet dicke ghesien, 
Alse die vrouwen spannen na dien 
Om te weten enech dine, 

Dat hem enechsins ontsinct. 

Soe anhanghel siin die vrouwen, 

Ende soe crighel in goeder trouwen. 
Sauons, als die nacht quam toe, 

Entie hertoghe quam slapen doe 

Blide wel ende in goeder hoghen, 
Soe es die vrouwe besiden ghetoghen, 
Alse die haer belghet sere; 

Maer in sinen aerm namse de here, 
Ende cussese vriendelike. | 
Doen seide die hertoghg/rike: / mre 
Ligt met peifse ende laet varen; //” 
Want valsche man en leeft te waren 7 
Op ertrike, dan ghi siit een, 

Ende sotter wiif en leuet gheen 

Jn die werelt, dan ie been ene; 

Men soude vroeder van enen stene 
Sniden ofte houwen dan ic si. 

Want wat dine ghi segt mi, 

Dat ghelouie alte male 

Ende v ghelaet en uwe tale; 

Dat doet die minne, die ie tuwert draghe: 
Ghi segt mi meneghe loese gaghe, 

Ende doet verstaen, dat ghi mt mint, 
Ende ie ben ooc soe kint, 

Dat ie v gheloeue wale, 

Van dat ghi mi segt te male. 

Maer dat dit al loghene si, 

Dat hebdi ghetoent mi 

Om. een clein sake maer, 

Daer ie v heden vraghde naer. 

Hets waer, in wilder weten niet, 
Dat ghi dus groten valscheit pliet, 
Dat ghi mi,sout helen saken, 

Die ghi wiist, ofte eneghe spraken; 
Dat decrt mi, en segt wale, 

Dat ghi dese werelt alte male 

Niet soe lief en hadt, als ghi mi daedt. 
Nv sie ic wel, dat ghi mi versmaet, 
Ende ghi wet doch, lieue here, 

Dat ie v minne herde sere, 

Ende ie v niet ghehelen en can, 

Het es recht, ghi sit miin man; 
Waert mi goet ofte quaet, 

Je soude v segghen minen raet 
Maar nv seggic v, dat ghì 

Wel cont helen jeghen mi. 

Het deert oee miere herten sere; 
Dat seggie v, wel lieue here. — 
Mettien heeft se een suchten begonnen 
Entfe/ weenen, dat haer ronnen 
Ouer danschiin die tranen. 

Die hertoghe, die dit sach ane, 

Het deerdem sere, te waren, 

Ende seide: Goede vrouwe, laet varen, 
Jn mochte die tranen niet ghedoeghen, 
Die ghi laet wt uwen oeghen, 

Noch de grote rerechede. 


740 


745 


150 


760 


165 


2o 


2 


maer wet wel voer waerhede, 
Dat de sake, die ie weet, 

V te vertellen niet en steet, 

Ende niemen sone weet dic. 

Ende soe waert dan dorpernie, 

Dat iese v licte verstaen…— 

Die vrouwe antwerde sacn : 

Here, soe en segghes mi niet; 
Maer mi doet int therte verdriet, 
Dat ghi mi niet en gheloeuct soe vele 
Noch in ernste noch in spele, 
Alse tonteeken enen raet. 

Ghi hout mi seker ouer quaet ; 

Je waende heimeliker met v 
Hebben gheweest,;dan ie ben nv; 
Ghi haet mi, dats goet te siene, 
Mi steet des raeds wel tonsiene. — 
Mettien weenese vele meer. 

Den hertoghe, dien therte seer 
Hadde om stins wiifs rouwe, 
Antwerde : Te waren, vrouwe, 

Je gheloeue v herde wale, 

Dat ghi emmer die tale 

Sout helen, die ic v seide, 

Ende dat ie /v)die heimeliicheide, 
Die ice hebbe in minen sin, 

V niet sculdich te helen en bin; 
Op dat salict v doen verstaen. 
Maer dat wet al sonder waen, 

Bi miere trouwen es déf sake, 

Dat icker af hore eneghe sprake, 
Ghi sterfter omme, wetet wale. — 
Die vrouwe, die hoorde die tale, 
Sprac: Dit gheloeuie, want ghi wet wel, 
Dat ic en ben scalc no fel, 

Soe dat ie enech dine bi gode 
Jeghen v soude segghen noede. — 
Die hertoghe haer gheloefde, 

Daer hi gent sere om droefde ; 
Ende begonste haer te vertellen al 
Van siere nichten, groot ende smal, 
Die borchgrauinne van Vergi; 
Ende hoe die ridder ende hi 
Waren sauons indien bogaert, 
Ende hoe hi gine besiden waert, 
Ende hoe dat hondeken quam, 
Daert den ridder staende vernam; 
Ende dat ghevaren alte male 
Verteldi hare herde wale; 

Ende hiet haer, dat siit helen soude, 
Ofte si haer lif behouden woude; 
Want hit haer op ‘die doot onthict, 
Op dat sit vorder seide niet. 

Den hertoghe gheloofde ‘siit ; 

Maer wet, datse groter niit 

Hadde in haer herte binnen. 

Dat die ridder nedere minnen 
Soude, ende haer ontseide, 

Dochte haer grote versmactheide, 
Dat hi haer hadde ghedaen. 

Si peinsde in haer herte saen: 

Ja, om die vrouwe vaat Vergi 

Doe heeft hi versmaet mi. 

Maer op dat ie den sinxen dach 
Met ghesonden leu>n mach, 

Je sal haer ene lesse lesen; 

Si salder af beseaemt wesen. — 
Dit peinsde se in haren sinne, 
Maer wael haelt die hertoginne. 

Te sinxenen, dat daer quam bi, 

Soude houden hof die hertage vri, 
Ende ontboet elte hande 

Al die vrouwen vanden lande, 
Entie joncfrouwen mede, 

Want het was altoes siin sede. 
Dierste was die borchgrauinne, 

Die ten ridder droeeh minne. 

Si quam te houe blidelike, 

Want si was scoene ende rike. 
Maer doen die borchgrauinne quam, 
Ense de hertoghinne vernam, 

Soe ontstac si als een vier, 

Want haer oghen sien se hier, 

Dien si haet alder meest. 

Nochtan heeft sise meest ghefeest, 
Ende ghetoent seoen ghelaet 

Dan enegher vrouwen, die daer staet. 
Maer grote pine doet haer verdrach, 
Datse haer nict segghen en mach, 
Dat si wel sere begheert, 

Tonteeckene te haer weert. 

Doen die feeste leden was, 

Na den eten, gheloeuet mi das, 

Soe heeft Kie hertoginne vernomen 
Die vrouwen, die daer waren comen, 
Ende leidese in haer camer binnen, 
Om dat si daer souden beghinnen 
Dansen, reien vriendelike. 

Daer was meneghe vrouwe rike, 
Scoene, bchaghel ende valiant. 

Die hertoghinne, die doe vant 

Hare stade ende haren tiit, 

Moeste oppenbaren haren nüt, 

Dies si hadde int therte vele, 

Ende seide, ofte ware in spele: 

Vrouwe barchgrauinne, zit blide, 
Want ghi mint nv ten tide 

Een secoen lief ende feitlis, 

Ende hebdt enen fraicn amiis. — 

Die vrouwe antworde spellike: 

Dat wet wel, vrouwe rike, 

Dat ice mier minne niemen en an, 
Dan minen here minen man, 

Dien god gheue blisscap ende ere, 
Want ie en minne niement mere. — 
Neen/ vrouwe, dese tale ct 
Es gheloefliic wale, 

Want ghi hebt gheleert soe wel 

V ambacht, al sonder spel, 

An dat cleìn hondekiin, 

Dat wel can dat ambacht siin. — 
Die vrouwen hoordent alle wale, 

Die daer waren in die sale, 

Maer niet en wisten se, wat droech, 
Om dat die borchgrauinne loech. 
Maer die scoene borchgrauinne 

Wert bedrueft in haren sinne; 

Si wert alte male ontdaen, 

Ende gine in ene waerderebbe saen, 
Daer in lach ene sieke joncfrouwe. 
Op een bedde viel die vrouwe 
Droeuende ende clagende scre, 
Ende seide: Ay, god liene here, 
Ontferme v miins doer uwe godheit, 
Wat eest, dat miin vrouwe geit, 

Die vermaende vanden hondef miin? 


Here god, wanen mach|haer comen siin? ; * 


Van Jement, dan dat hiit heeft, 
Dien ie minne vore al dat lecft, 
Hare gheseit ende verraden mi. 

Nochtan en dediis niet, en si, 

Dat hise mint vele meer 

Dan mi, dat mi therte seer 

Doet ; nv hebbie wel bekint, 

Dat hì mi niet en mint, 

Alse hi miins gheloefte af gaet. 
Ay, suete god, want mi soe staet, 
Dat ieken minne vore al die leuen; 
Ende hoe mach hi mi begheuen, 
Ende een ander vore mi geet, 

Dat soe meeret mi miin leet. 

Hi es die gone, die oit was 

Miin dedwt ende miin solas. 

Ay, lieue vrient, hoe es dit comen, 
Dat ghi mi al siit ghenomen, 
Ende die valscheit ghedaen mi? 

Te waren, lief, ie waende, dat ghi 
Mi ghetrouwer gheweest hadt vele, 
Beide in ernste ende in spele, 
Dan Triestram Jsauden was. 

Want god kint die waerheit das, 
Dat ice v minde vele mere, 

Dan Jsaude Friestrame dede eere; 

Ja, seerdere mindie v mede, 


Dan ie miins zelfs lichame dede. 
Ende ghi hebdt mi nv verraden; 
Dat sal mi miin leuven seaden, 
Waerliie, ghi dact sonde, 

Want ie sal op dese stonde 
Becoren hier die bitter doot. 
Ay, lieue lief, twi makedi bloet 
Onsen raet, dat wondert mi. 

Je betroudv meer, dan ghi 

Mi hier trouwe hebdt ghetoent; 
Je ben verraden ende ghehoent, 

Want waer god enmen sckerlike 
Selue vte hemelrikce, | 
Ende hadde mi ghelooft siin vroude, 
Ende ie v daer mede soude 
Verliesen, ie hiadt weder seit; 

Ghi waert miin joeie ende min bliidtheyt. 
Soe groten rouwe heuet therte miin, 
Om dat ie van v waende siin 
Ghemint herde trouwelike, 

Dat ghi mi die valschelike 

Daet verstaen met menegen worde, 
Die ie v seluen spreken hoerde. 

Ay lieue vrient, in waende niet, 

Dat ghi mi soudt laten jet, 

En vertellen onse minne, 

Si hertoghinne ofte coninghinne. 
Waerdi, lief, vore mi doot bleuen, 
Ene vre en haddie niet willen leuen; 
Dat wet, suete lief, voer waer, 

Je hadde flieuer to steruen daer, 
Ende siin gheleit neuen v side. 

Sone maghie nemmermeer soe blide 
Siin, als ie daer af soude wesen. 
Ay minne, eest recht van desen, 
Dat ment vertelt ende oppenbaert 
Ons begherte ende onse vaert, 
Gheliie dat nv es ghedaen ? 

Hets waer, hi woude mi af gaen, 
Want ie seidem al oppenbare, 

Alse ons minne worde mare, 

Dat ict emmer besteruen soude. 

Nv es ghedaen mine vroude, 

Sent ie scheiden moet van heme; 
Soe biddic gode, dat hi neme 
Hastelike mtin leuen, 

Ende siin ghenade mi wil gheueu, 
Ende bidden gode ontfermelike. 
Dat hüt den gonen ewelike 
Vergheuen, die mi heeft verraden, 
945 Ende sta hem eweliie in staden, 
Ende gheue hem ere ende priis, 
Ende vergheue hem in alder wiis 
Miin doot, al heeft hi mì onwaert. 
Miin herte altoes siere ere gaert, 
950 Ende al heeft hi dit gheseit, 
Van hem comt mi sele soetecheit, 
Dat mi te steruen en es gheen pine. — 
Haer arme nam die vrouwe fine, 
Ende heuet haer seluen bevaen 
955 Om haer borste, ende seide saen: 


Lief, ic ie beuele v onsen here — 


Eee neenstemmen SAN 


Suchtende met groten sere.) 
‘Hier met dwanc se haer arme toe, 
Dat haer therte scoerde doe, 

960 Ende bleet doot liggende daer 
Op dat bedde, dats waer. 
Haren vrient ende amiis, 
Die scoene was ende faitiis, 
Ende wiste niet van deser dine. 


965 Yn die camere dat hi ginec, 


vo. k. 8. Daer die dans was ende die feeste, 


Maer en was hem niet dat meeste; 
Hem en behaghes twint niet, 
Want hiere siin lief niet en siet, 
970 Dat hem wonderde sere. 
Ten hertoghe seide hi: Here 
Deeus, here, ende waer bi 
Eest, dat v nichte niet hier eu sià 
Sine heuet hier niet ghewesen}— 
975 Die hertoghe sach al omme met desen ; 

Toten ridder seide hi mettien: 
Gaet in ghene waerderebbe sien, 
Want icken siere hier niet, 

Ofte si daer mach wesen jet.— 

Te hare liepi haestelike, 

Ende helsese vriendelike, 

Ende custe an haren mont 

Die ende te meneger stont. 

Cout vant hi den mont ende bleeec, 
Daer si haer seluen niet en gheleec; 
Hi sach wel, datse was doot. 
Doen riep hi met rouwen groet: 
O vriendinne, dien ie minde sere, 
Nv helpt god, wel lieue here, 

Si es doot; wat salie an gaen?— 
Die maget die stont op saen. 

Die daer siee lach, doen si hoorde 
Ende verstont des ridders worde; 
Si seide: Here, het mach wel wesen, 
Want men noit hoerde lesen 

Van meerre rouwen, dan si 

Heeft ghemaect, die vrouwe vri. 
Om die doot heeft si ghebeden, 
Sent si hier quam met droefheden, 


"1000 Om dies die hertoginne seide 


Van harer minnen die waerheide, 
Dat haer was herde leet; 

Want in die camere si haer verweet 
Van een hondeken cleene. 


1005 Jn desen rouwe, in desen weene 


Heeft si gheweest een wile groet, 
Ende bat die om die doot ; 

Mi dunct, si heeftse becort. — 
Alse de ridder verstont die woort. 


1010 Dat hi heeft doot die vrouwe hog he 

Om dwoort, dat hi den hertoghe, 


{Dat hiit hem al) liet verstacu, 


Doen wert hi met rouwen bevaen, 
Dat hi beefde met allen leden, 
Ende viel in onverduldeeheden, 
Ende seide: Lacen, licue amie, 
Dat v miin oghen saghen nie. 

Ghi waertseoeneende wel gheraeet mede; 
V doghet ende v houeschede 

Die es alte male nv leden 

Jn wel groter jammerheden. 

Je ben verradere ende onghetrouwe, 
Je hebbe v doot, wel lieue vrouwe. 
Het ware recht, dat ware ghekeert 
Dese mort te mi weert, 

Die ghedaen heuet dit verraet, 
Ende dese grote ouerdact. 

Ay mi, ghine mesdaet mi niet, 

Al hebdire omme dit verdrict; 
Maer v trouwe cs soe groet, 

Dat gbi sit van rouwen doot, 

Nv eest recht, dat ie wreke 

Ouer mi scluen hasteleke, 

Die dese verradenesse dede— 
Ane ene want Ine duet ter stede 
Ken scaerp sweert, dat daer hinc; 
Dat trae hi vte, ende gine 

Weder, daer die vrouwe lach, 

Die hi droefcliie ane sach. 

Daer hi hare dus stont bi, 

Met weenenden eghen seide hi: 

Ay gheracete vrouwe fiim, 

Nv willie v goct rcehter siin 
Van miere grotere valscheden 
Ende dontrouwe, dic ie v dede. — 

Ysweert nam hi indie hant, 

Dat hi heelde ane die want, 
Ende staect hem int therte vore, 
Dat het bander side quam dore, 
Eude viel neder op haere doot. 
Dit sach die maghet, in anxte groof 
Wert si ende sere vervacrt, 

Ende liep ten hertoghe waert, 
Ende deedt hem alsoe verstacn, 
Alst indie camere was vergaen, 
Ende hoe steerf die vrouwe fin, 
Om dat haer van den hondekiin 
Verweet miin die hertoginne 
Vore die andere, diere waren june. 
Alst die hertoghe heuct verstaen, 
Wert hi met rouwen sere bevaen, 
Entie joncfrouwen alte male, 
Ende hi gine vter sale; 

Jn die waerderebbe es hi comen, 
Ende heeft die ghelieue vernomen 
Doot ligghende alle beide. 

Een twint hi doe riet en seide, 
Al waest, dat bem sere deert. 

Hi toeeh vten ridder tsweert 

Sere verbolghen ende ontdaen, 
Ende es indie camere ghegacn, 
Daer dans was ende feeste groet. 
'‘Tswert soe droeen hi al bloet, 
Ende es in die dans comen, 

Daer hi siin wuf heuet vernomen, 
Ende sloech haer tswert op thoot bouen 
Dat haer die hersone clouen, 
Gheliie bi haer gheloofde walec, 
Doen hiit haar seide te male; 

Die vrouwe viel neder doot. 

Daer wert droeflieit herde groot 
Van hem allen te waren, 

Die daerter feesten comen waren. 
Die hertoghe seide gaen 


1085 Vore hem allen, diet wouden verstaen, 


Alle de sake van worde te worde, 
Daert menech raensche toc hoerde, 
Diet alte rouweliic claghen. 
Als si die ghelieue saghen 


1090 Alsoe beide ligehen doot, 


Was daer rouwe herde groet; 

Dat hof sciet met rouwen daer. 
Die hertoghe dede daer naer 

Die like grauen sonder letten mee. 


1095 Onder enen saere leide hi die twee, 


Die soe ghelieue waren ; 
Dandere liedi oppenbaren 
Eerliie teere ander stat. 
Entie hertoghe om dat 


1100 Hadde den rouwe soe groet, 


Datse om sinen wille doot 
Waren, heefti tervee ontfaen, 
Ende voer oucr zee saen, 
Daer hi te hant wert tempelier, 


1105 Ende liet al siin heerseap hier. 


Daer leidde hi een heilich leuen, 
Ende heuet dese werelt begheuen. 
Wie dat draghent der minnen doegen 
Trecke dit exempel vore oghen, 


1110 Ende hele die minne altc male 


Jeghen die liede, soe doedi wale, 
Sonder jeghen sine vriendinne. 
Soe bliuet verholen sine minne, 
Want der verraders es soe vele, 


1115 Die gherne benemen der minnen spele. 

Dies moetse god vermalendien 
Ende algader hare paertien. 
Segt alle: Amen, hets wel ghedaen. 


Dese rime, wet sonder waen, 
1120 Was gheendt sonder saghe 
Jn mey .xxiiii. daghe, 
Doen men screef ons heren jaer 
„Meee., wet wet voer waer, 
Ende .xv. daer toe mede. 
1125 Nv sende ons god sinen vrede, 
Des onne ons die hemelsche vader. 
Amen segget alle gader. 

VARIANTEN 

21. heimelicheit. 

30. worde. 

72. die. 

79. en saeght. 

97. als den ridder. 
102. al den nacht. 
110. ghekinnen. 

133. ridders. 
156. legt se. 
235. vondijs. 
236. mochte. 

283. onscout. 

328. in ’t herte. 

351. swigen. 

361. bloet. 
374. an sinen. 
388. creature. 

